### Resume

Lokalplaner for kolonihaver har været i høring. Der er indkommet 183 indsigelser. Indsigelserne omfatter generelt de bygningsregulerende bestemmelser. Indsigelserne er under behandling af administrationen.

### Sagsfremstilling

Når lokalplanerne er endelig vedtaget, skal der igangsættes en lovliggørelsesproces, som kan forløbe på forskellig måde.

For at få klarhed over de udfordringer, der er forbundet med bestemmelserne i lokalplanerne, skal der foretages en opmåling af havelodderne af en landinspektør.

Den endelige rækkefølge af lovliggørelsesprocessen er endnu ikke klargjort, men processen kan indeholde nedenstående kategorier af bebyggelser i forhold til lokalplanernes bestemmelser:

Det vurderes, at hovedparten af bebyggelserne på havelodderne vil blive lovliggjort med lokalplanerne.

Der vil være en anden kategori af bebyggelser, hvor der vil blive taget stilling til bebyggelsen på hvert enkelt havelod og efterfølgende vurderes, om der er grundlag for, at der kan udstedes en dispensation,

Endelig er der den kategori af havelodder, som klart overskrider lokalplanernes bestemmelser. Jim Jessen i denne kategori kan kun lovliggøres ved fysisk lovliggørelse.

Omfanget af de forskellige lovliggørelsessager vil fremgå af de opmålinger, der er foretaget af landinspektøren.

Endelig er der spørgsmålet om anvendelsen af de kolonihaver, som ikke er i overensstemmelse med kolonihavelovens §2, stk. 4, hvor det fremgår, at helårsbeboelse ikke er tilladt.

Omfanget af de nødvendige ressourcer med hensyn lovliggørelse af bebyggelse og anvendelse, vil der blive redegjort for nærmere i løbet af processen.

På mødet redegør forvaltningen for indsigelserne

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.